Държавен вестник, бр. 65, 2017 г., стр. 33

БРОЙ  65	
Д Ъ Р Ж А В Е Н  В Е С Т Н И К 	
СТР.  33  
1. първа фаза: в редовния сезон отборите 
играят по два мача всеки срещу всеки на раз-
менено гостуване;
2. втора фаза:
а) отборите, класирани от 1-во до 6-о място 
включително след първата фаза, оформят първа 
шестица и играят по две срещи всеки срещу всеки 
на разменено гостуване; мястото в класирането 
от първата фаза е и съответният номер по Таб-
лицата на Бергер при изготвяне на програмата 
за втората фаза;
б) отборите, класирани в редовния сезон от 
7-о до 14-о място, оформят 2 групи – група „А“ 
и група „Б“; в група „А“ се включват 7-ият, 10-
ият, 11-ият и 14-ият от класирането след първа-
та фаза; в група „Б“ се включват 8-ият, 9-ият, 
12-ият и 13-ият от класирането в първата фаза; 
отборите от всяка група играят по два мача на 
разменено гостуване всеки срещу всеки; мястото 
в класирането от първата фаза е и съответният 
номер по Таблицата на Бергер при изготвяне на 
програмата за втората фаза;
в) във втората фаза отборите запазват точко-
вия си актив от първата фаза;
3. след приключване на мачовете в групите 
по т. 2, буква „б“ се оформят 2 потока:
3.1. първи поток:
а) заелият първо място в група „А“ играе със 
заелия второ място в група „Б“; заелият второ 
място в група „А“ играе със заелия първо място 
в група „Б“; играе се по системата на отстраня-
ване в 2 мача съгласно условията на чл. 19, ал. 2, 
3, 4 и 5; домакин в първата среща е отборът с 
по-слабо класиране в групата си; 
б) крайните победители по буква „а“ се из-
правят един срещу друг във финал от 2 мача 
на разменено гостуване съгласно условията на 
чл. 19, ал. 2, 3, 4 и 5; домакин в първата среща е 
отборът с по-ниско класиране от първата фаза на 
първенството; при условие че един от двата отбора 
по буква „б“ спечели турнира за Националната 
купа на България, финалът не се провежда и 
другият отбор се изправя директно срещу отбора 
от първата шестица съгласно буква „в“;
в) победителят по буква „б“ играе срещу 
отбора от първата шестица, заел последното 
място, даващо право на участие в „Лига Европа“ 
за сезон 2018/2019; победителят се излъчва по 
системата на отстраняване в една среща съгласно 
условията на чл. 19, ал. 1, 3, 4 и 5; домакин в 
срещата е отборът от първата шестица; срещата 
не важи при определяне на крайното класиране; 
победителят получава правото да представлява 
България в „Лига Европа“ за сезон 2018/2019 г.;
г) крайният списък с отбори, представящи 
България в Европейските клубни турнири, се 
определя спрямо лицензионните критерии след 
изиграване на последния мач за сезон 2017/2018 г.;
3.2. втори поток:
а) заелият трето място в група „А“ играе 
със заелия четвърто място в група „Б“; заелият 
четвърто място в група „А“ играе със заелия 
трето място в група „Б“; играе се по системата 
на отстраняване в 2 мача съгласно условията на 
чл. 19, ал. 2, 3, 4 и 5; домакин в първата среща 
е отборът с по-слабо класиране в групата си;
б) крайните победители от мачовете по бук-
ва „а“ се изправят един срещу друг във финал 
от 2 мача на разменено гостуване съгласно 
условията на чл. 19, ал. 2, 3, 4 и 5; домакин в 
първата среща е отборът с по-ниско класиране 
от първата фаза на първенството; победителят 
запазва мястото си в Първа професионална лига 
за сезон 2018/2019 г.;
в) загубилият мачовете по буква „б“ играе 
бараж с класиралия се на трето място във Втора 
професионална лига по системата на отстраня-
ване в една среща на неутрален терен съгласно 
условията на чл. 19, ал. 1, 3, 4 и 5; символичен 
домакин е отборът от по-горната група; побе-
дителят в срещата получава право на участие в 
Първа професионална лига за сезон 2018/2019 г.; 
загубилият участва във Втора професионална 
лига през сезон 2018/2019 г.;
г) загубилите мачовете по буква „а“ се из-
правят един срещу друг в 2 мача на разменено 
гостуване съгласно условията на чл. 19, ал. 2, 
3, 4 и 5; загубилият в двете срещи участва във 
Втора професионална лига през сезон 2018/2019 г.; 
победителят от двете срещи играе бараж с кла-
сиралия се на второ място във Втора професио-
нална лига по системата на отстраняване в една 
среща на неутрален терен съгласно условията 
на чл. 19, ал. 1, 3, 4 и 5; символичен домакин 
е отборът от по-горната група; победителят в 
срещата получава право на участие в Първа 
професионална лига за сезон 2018/2019 г.; загу-
билият участва във Втора професионална лига 
през сезон 2018/2019 г.
(2) Ако не е предвидено изрично друго, ос-
таналите първенства по чл. 1 се провеждат по 
кръговата система: всеки срещу всеки с разменено 
гостуване в цикъл есен – пролет. 
(3) Есенният полусезон във всички първенства 
по чл. 1 започва с първия изигран мач за сезон 
2017/2018 г. и завършва с последния изигран мач 
за календарната 2017 г.
(4) Пролетният полусезон във всички пър-
венства по чл. 1 започва с първия изигран мач 
за календарната 2018 г. и завършва с последния 
изигран мач за сезон 2017/2018 г.
(5) Квалификационни срещи (плейофни срещи, 
баражи) или турнири в случаите, когато наредбата 
предвижда такива, се провеждат по системата 
на елиминиране от една или две срещи.
Чл. 3. Администрация и организация на 
първенствата и турнирите
(1) Държавните първенства за Първа профе-
сионална лига и за Втора професионална лига 
се администрират, организират и провеждат от 
БФС с помощта и съдействието на БПФЛ.
(2) Турнирът за Националната купа на Бъл-
гария („Купата на България“) се организира и 
провежда от БФС и БПФЛ.
(3) Елитните първенства – юноши старша 
възраст (U-19) и юноши младша възраст (U-17), 
се администрират, организират и провеждат от 
БФС.
(4) Държавните първенства за Трета лига 
(аматьорска), U-15 и всички други първенства 
и турнири се администрират, организират и 
провеждат от БФС (ЗС и ОС на БФС) и АФЛ.